Dun kirke
**Flatanger prestegjeld** var et prestegjeld tilhørende Ytre Namdal prosti. Det omfattet sogn i Flatanger kommune i Nord-Trøndelag fylke, og hovedkirken var Flatanger kirke.

Flatangers kirkesogn er nå en del av Flatanger kirkelige fellesråd, og underlagt Namdal prosti i Nidaros bispedømme i Den norske kirke.

Historikk
---------

*Hálmeyjar* eller *Flatrangr sókn* (norrønt) har sin opprinnelse fra kristningen av landet. Flatanger antas å være lagt under Nærøy i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved utskillelsen av Fosnes som eget prestegjeld ca. 1500, ble Sævik, Vik og Halmøy lagt som annekser under Fosnes hovedkirke.

I Reformatsen 1589 angis at *Fosznes Præstegjeld Haffuer fire kircker, som aff tho prester betienes skulle.* Sogneprestens befaling var at *wdi hoffuedkircken [Fosnes] skall skie tieniste tho helllige dage huer andre och den tridie vdi Halmøø. Wijgs kircke [och] Sæuijg [..] skulle betienes aff en domestico comministro per vises*, dvs. av en kapellan boende hos sognepresten som betjente kirkene annenhver gang.

Flatanger prestegjeld ble opprettet ved kgl.res. av 26. februar 1870, da Halmøy sogn ble utskilt fra Fosnes prestegjeld, gjeldende fra 1. juli 1870. Det nye prestegjeldet skulle deles i to sogn, Sørflatanger og Nordflatanger, med Halmøyfjorden og Nordstraumen som sognegrense. Den eldre Halmøy kirke skulle flyttes til Vik og bli sognekirke for Sørflatanger, og det skulle bygges ny kirke for Nordflatanger på Lauvøya.

1. januar 1995 ble Statland kapelldistrikt overført fra Beitstad prestegjeld til Flatanger, og kapellet ble ny sognekirke i Nord-Flatanger (Statland) sogn.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Flatanger
* Statland

Referanser
----------

1. ↑  Rygh, O. (Oluf) (1903). *Norske Gaardnavne*. xx: Fabritius. s. 344,51.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 116.
3. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
4. 1 2  (no) «Halmøy kirkested». *Kulturminnesøk*. Riksantikvaren – Direktoratet for kulturminneforvaltning.
5. ↑  Christiansen, Per (1999). *Namdalens historie*. xx: Namdal historielag. s. 12. ISBN 8291134227.
6. ↑  (no) «Jøa kirkested». *Kulturminnesøk*. Riksantikvaren – Direktoratet for kulturminneforvaltning.
7. ↑  Hamre, Anne-Marit (1983). *Trondhjems reformats 1589 ; Oslo domkapittels jordebok 1595*. Norsk historisk kjeldeskrift-institutt. s. 75-77. ISBN 8270612960.
8. ↑  Prestegjeld og sogn i Nord-Trøndelag, arkivverket.no
9. ↑  «Namdalsavisa 1997.04.04». Norge;Trøndelag;;Namsos;;;;. 4. april 1997. s. 3.
10. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
11. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.